Leif Steinar Rolland

Leif Steinar Rolland (s. 13. joulukuuta 1970 Bergen) on norjalainen urheiluampuja ja valmentaja.

Rolland kilpaili kivääriammunnassa. Hän osallistui kolmesti olympialaisiin ja sijoittui ilmakiväärikilpailussa Atlantassa 1996 viidenneksi, Sydneyssä 2000 seitsemänneksi ja Ateenassa 2004 18:nneksi. Rolland ampui 10 metrin ilmakiväärikilpailussa maailmanennätyksen vuoden 1997 Münchenin maailmancupissa ja vuoden 2001 maailmanmestaruuskilpailuissa Soulissa. Uransa aikana hän saavutti neljä maailmancupin voittoa, neljä kakkossijaa ja kaksi kolmossijaa.

Elokuussa 2021 Rolland valittiin Suomen Ampumaurheiluliiton kiväärilajien päävalmentajaksi. Aikaisemmin hän on toiminut muun muassa Norjan juniorimaajoukkueen valmentajana, Tanskan maajoukkueen valmentajana sekä Norjan para-ampujien valmentajana.

Lähteet

Norjalaiset ampujat
Norjalaiset urheiluvalmentajat
Vuonna 1970 syntyneet
Elävät henkilöt